ข้อบัญญัติองค์การบริหารส่วนตำบลโพธิ์สามต้นข้อบัญญัติองค์การบริหารส่วนตำบลโพธิ์สามต้นเรื่องจำนวนพื้นที่ที่ได้รับลดหย่อนไม่ต้องเสียภาษีบำรุงท้องที่พ.ศ.๒๕๕๒[๑] โดยที่เป็นการสมควรตราข้อบัญญัติองค์การบริหารส่วนตำบลโพธิ์สามต้นว่าด้วยจำนวนพื้นที่ที่ได้รับลดหย่อนไม่ต้องเสียภาษีบำรุงท้องที่ในเขตองค์การบริหารส่วนตำบลโพธิ์สามต้นอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม(ฉบับที่ ๕) พ.ศ. ๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ.๒๕๐๘ แก้ไขเพิ่มเติมโดยมาตรา ๖ แห่งพระราชบัญญัติภาษีบำรุงท้องที่ (ฉบับที่ ๓)พ.ศ. ๒๕๔๓โดยได้รับความเห็นชอบจากสภาองค์การบริหารส่วนตำบลโพธิ์สามต้นและนายอำเภอบางปะหันจึงตราข้อบัญญัติองค์การบริหารส่วนตำบลโพธิ์สามต้นขึ้นไว้ ดังต่อไปนี้ข้อ ๑ข้อบัญญัติองค์การบริหารส่วนตำบลโพธิ์สามต้นนี้เรียกว่าข้อบัญญัติองค์การบริหารส่วนตำบลโพธิ์สามต้น เรื่องจำนวนพื้นที่ที่ได้รับลดหย่อนไม่ต้องเสียภาษีบำรุงท้องที่ พ.ศ. ๒๕๕๒ข้อ ๒ข้อบัญญัติองค์การบริหารส่วนตำบลนี้ให้ใช้บังคับตั้งแต่วันที่ได้ประกาศโดยเปิดเผย ณสำนักองค์การบริหารส่วนตำบลโพธิ์สามต้น แล้วเจ็ดวันข้อ ๓บรรดาข้อบัญญัติ กฎ ข้อบังคับระเบียบคำสั่งอื่นใดในส่วนที่ตราไว้เป็นข้อบัญญัติองค์การบริหารส่วนตำบลหรือซึ่งขัดหรือแย้งกับข้อบัญญัติองค์การบริหารส่วนตำบลนี้ให้ใช้ข้อบัญญัตินี้แทนข้อ ๔ในข้อบัญญัติองค์การบริหารส่วนตำบลนี้ที่ดิน หมายความว่า พื้นที่ดินและให้หมายความรวมพื้นที่ที่เป็นภูเขาหรือที่มีน้ำด้วยเจ้าของที่ดิน บุคคลหรือคณะบุคคลไม่ว่าจะเป็นบุคคลธรรมหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์เอกชนปี หมายความว่า ปีปฏิทินข้อ ๕ให้ผู้ซึ่งเป็นเจ้าของที่ดินในวันที่๑ มกราคม ของปีใดมีหน้าที่เสียภาษีบำรุงท้องที่สำหรับปีนั้นจากราคาปานกลางของที่ดินตามบัญชีอัตราภาษีบำรุงท้องที่ท้ายข้อบัญญัตินี้ข้อ ๖เจ้าของที่ดินไม่ต้องเสียภาษีบำรุงท้องที่สำหรับที่ดินดังต่อไปนี้(๑) ที่ดินที่เป็นที่ตั้งเป็นพระราชวังอันเป็นส่วนสาธารณสมบัติแผ่นดิน(๒)ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิได้หาผลประโยชน์(๓)ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์(๔) ที่ดินที่ใช้เฉพาะการพยาบาลสาธารณะ การศึกษาหรือการกุศลสาธารณะ(๕) ที่ดินที่ใช้เฉพาะศาสนกิจศาสนาใดศาสนาหนึ่งที่ดินที่เป็นกรรมสิทธิ์ของวัด ไม่ว่าจะใช้ประกอบศาสนกิจใดศาสนาหนึ่งหรือไม่หรือที่ศาลเจ้า โดยมิได้หาผลประโยชน์(๖) ที่ดินที่ใช้เป็นสุสานและฌาปนสถานสาธารณะโดยมิได้รับประโยชน์ตอบแทน(๗) ที่ดินที่ใช้ในการรถไฟ การประปา การไฟฟ้าหรือการท่าเรือของรัฐ หรือที่ใช้เป็นสนามบินของรัฐ(๘)ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินอยู่แล้ว(๙)ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดให้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น(๑๐)ที่ดินที่เป็นที่ตั้งที่ทำการขององค์การสหประชาชาติทบวงการชำนัญพิเศษของสหประชาชาติหรือองค์การระหว่างประเทศอื่นในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง(๑๑) ที่ดินที่เป็นที่ตั้งที่ทำการของสถานทูตหรือกงสุล ทั้งนี้ให้เป็นไปตามหลักถ้อยทีถ้อยปฏิบัติต่อกัน(๑๒) ที่ดินที่กำหนดในกฎกระทรวงข้อ ๗ภาษีบำรุงท้องที่ที่เก็บจากที่ดินในเขตองค์การบริหารส่วนตำบลโพธิ์สามต้นนอกจากองค์การบริหารส่วนจังหวัดให้เป็นรายได้ขององค์การบริหารส่วนตำบลโพธิ์สามต้นข้อ ๘ส่วนลดและค่าใช้จ่ายในการจัดเก็บภาษีบำรุงท้องที่ให้เป็นไปตามที่กำหนดในกฎกระทรวงข้อ ๙การส่งคำสั่งเป็นหนังสือหนังสือแจ้งการประเมิน หรือหนังสืออื่น ๆ ให้แก่บุคคลใดให้ปฏิบัติ ดังต่อไปนี้(๑) ให้ส่งในเวลากลางวันระหว่างพระอาทิตย์ขึ้นถึงพระอาทิตย์ตกหรือเวลาทำการ(๒) ให้ส่ง ณภูมิลำเนาหรือสถานที่ทำการของผู้รับหรือให้ส่งโดยทางไปรษณีย์ลงทะเบียนหากไม่พบผู้รับณ ภูมิลำเนาหรือสถานที่ทำการของผู้รับให้ส่งแก่ผู้ซึ่งบรรลุนิติภาวะแล้วซึ่งอยู่ ณภูมิลำเนา หรืออยู่ในบ้านหรือสถานที่ทำการของผู้นั้นถ้าไม่สามารถจะส่งตามวิธีดังกล่าวได้ให้ปิดหนังสือนั้นไว้ในที่แลเห็นได้ง่าย ณ ภูมิลำเนาหรือสถานที่ทำการของผู้นั้นหรือจะลงประกาศแจ้งความในหนังสือพิมพ์รายวันอย่างน้อยสองฉบับหรือโฆษณาด้วยวิธีอื่นเมื่อได้ปฏิบัติตามวิธีดังกล่าว และเวลาได้ล่วงพ้นไปไม่น้อยกว่าเจ็ดวันนับแต่วันที่ปฏิบัติการให้ถือว่าบุคคลนั้นได้รับหนังสือแล้วข้อ ๑๐บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลโพธิ์สามต้นให้ลดหย่อนไม่ต้องเสียภาษีบำรุงท้องที่เป็นจำนวนห้าไร่การลดหย่อนภาษีตามเกณฑ์ในข้อนี้ให้ได้รับการลดหย่อนสำหรับที่ดินในจังหวัดพระนครศรีอยุธยา จังหวัดหนึ่งแต่จังหวัดเดียวข้อ ๑๑ที่ดินที่ใช้เป็นสุสานและฌาปนสถานสาธารณะ โดยรับประโยชน์ตอบแทนอาจได้รับยกเว้นไม่ต้องเสียภาษีบำรุงท้องที่ได้เฉพาะที่กำหนดไว้ในกฎกระทรวงการยื่นแบบแสดงรายการที่ดินและการสำรวจข้อ ๑๒ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายงานที่ดินเป็นรายแปลงตามแบบที่กระทรวงมหาดไทยกำหนดข้อ ๑๓ถ้าบุคคลธรรมดาซึ่งเป็นเจ้าของที่ดินตายเป็นผู้ไม่อยู่ตามประมวลกฎหมายแพ่งและพาณิชย์ว่าด้วยเรื่องสาบสูญหรือเป็นคนไร้ความสามารถ หรือเสมือนไร้ความสามารถให้ผู้จัดการมรดกหรือทายาทผู้รับมอบอำนาจ ผู้ครอบครองทรัพย์สิน ผู้อนุบาล พิทักษ์หรือผู้จัดการทรัพย์สินแล้วแต่กรณีมีหน้าที่ปฏิบัติการตามข้อ ๑๒ข้อ ๑๔เจ้าของที่ดินที่เป็นนิติบุคคลให้ผู้จัดการหรือผู้แทนอื่นของนิติบุคคลนั้นมีหน้าที่ปฏิบัติการตามข้อ ๑๒ข้อ ๑๕ถ้าบุคคลหลายคนเป็นเจ้าของที่ดินร่วมกันให้บุคคลเหล่านั้นมีหน้าที่รับผิดชอบร่วมกันในการปฏิบัติการตามข้อ ๑๒ข้อ ๑๖เมื่อกรรมสิทธิ์หรือการครอบครองของเจ้าของที่ดินได้โอนตกไปยังบุคคลอื่นให้ผู้รับโอนมีหน้าที่ร่วมกับเจ้าของที่ดินเดิมเสียภาษีบำรุงท้องที่ค้างชำระไม่เกินห้าปีรวมทั้งปีสุดท้ายที่มีการเปลี่ยนแปลงเจ้าของที่ดินด้วย ส่วนภาษีบำรุงท้องที่ที่ค้างชำระเกินห้าปีคงอยู่ในความรับผิดของเจ้าของที่ดินเดิมความในวรรคก่อนมิให้ใช้บังคับแก่ผู้รับโอนซึ่งได้กรรมสิทธิ์มาในการขายทอดตลาดโดยคำสั่งศาลหรือคำสั่งของเจ้าพนักงานพิทักษ์ทรัพย์ในคดีล้มละลายหรือคำสั่งขายทอดตลาดตามพระราชบัญญัติภาษีบำรุงท้องที่ พ.ศ. ๒๕๐๘ แก้ไขเพิ่มเติมถึง(ฉบับที่ ๓) พ.ศ. ๒๕๔๓การชำระภาษีบำรุงท้องที่ข้อ ๑๗ในการประเมินภาษีบำรุงท้องที่ให้เจ้าพนักงานประเมินคำนวณภาษีบำรุงท้องที่และแจ้งการประเมินภายในเดือนมีนาคมโดยปิดประกาศแจ้งการประเมินไว้ ณ ที่ทำการผู้ใหญ่บ้านในกรณีที่ผู้มีหน้าที่เสียภาษีบำรุงท้องที่ได้รับแจ้งการประเมินภายหลังเดือนมีนาคมให้ชำระภาษีบำรุงท้องที่ภายในสามสิบวันนับแต่วันที่ได้รับแจ้งการประเมินข้อ ๑๘ ให้ผู้มีหน้าที่เสียภาษีบำรุงท้องที่ภายในเดือนเมษายนของทุกปีข้อ ๑๙ให้ผู้มีหน้าที่เสียภาษีบำรุงท้องที่นำเงินไปชำระต่อเจ้าพนักงานเจ้าหน้าที่ณ ที่ทำการองค์การบริหารส่วนตำบลโพธิ์สามต้น ที่ที่ดินของผู้เสียภาษีตั้งอยู่หรือสถานที่อื่นที่นายกองค์การบริหารส่วนตำบลโพธิ์สามต้นกำหนดโดยประกาศล่วงหน้าไว้ณ ที่ทำการองค์การบริหารส่วนตำบลโพธิ์สามต้นไม่น้อยกว่าสามสิบวันข้อ ๒๐การชำระภาษีบำรุงท้องที่นั้นให้ถือว่าเป็นการสมบูรณ์เมื่อได้รับใบเสร็จรับเงินที่พนักงานเจ้าหน้าที่ผู้มีหน้าที่ในการนี้ได้ลงลายมือชื่อรับเงินแล้วเว้นแต่การชำระภาษีตามวรรคสองการชำระภาษีบำรุงท้องที่จะชำระโดยการส่งธนาณัติตั๋วแลกเงินของธนาคาร หรือเช็คที่ธนาคารรับรองทางไปรษณีย์ลงทะเบียนไปยังสถานที่ตามข้อ๑๙ ก็ได้ โดยสั่งจ่ายให้แก่องค์การบริหารส่วนตำบลโพธิ์สามต้นหรือชำระโดยผ่านธนาคารและให้ถือว่าวันส่งทางไปรษณีย์ วันชำระผ่านทางธนาคารเป็นวันชำระภาษีข้อ ๒๑ถ้าภาษีบำรุงท้องที่สำหรับที่ดินของเจ้าของเดียวกันในตำบลเดียวกันมีจำนวนไม่ถึงหนึ่งบาทเป็นอันไม่ต้องเสียภาษีบำรุงท้องที่สำหรับที่ดินแปลงนั้นข้อ ๒๒ภาษีบำรุงท้องที่จำนวนใดที่เจ้าพนักงานประเมินได้แจ้งหรือประกาศการประเมินแล้วถ้ามิได้ชำระภายในเวลาที่กำหนดให้ถือเป็นภาษีบำรุงท้องที่ค้างชำระเงินเพิ่มข้อ ๒๓ให้เจ้าของที่ดินเสียเงินเพิ่มนอกจากเงินที่ต้องเสียภาษีบำรุงท้องที่ในกรณีและอัตรา ดังต่อไปนี้(๑) ไม่ยื่นแบบแสดงรายการที่ดินภายในเวลาที่กำหนดให้เสียเงินเพิ่มร้อยละสิบของจำนวนเงินที่ต้องเสียภาษีบำรุงท้องที่เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบถึงการละเว้นนั้นให้เสียเงินเพิ่มร้อยละห้าของจำนวนเงินที่ต้องเสียภาษีบำรุงท้องที่(๒)ยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละสิบของภาษีบำรุงท้องที่ที่ประเมินเพิ่มเติมเว้นแต่กรณีที่เจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่พนักงานประเมินแจ้งการประเมิน(๓)ชี้เขตแจ้งจำนวนเนื้อที่ดินไม่ถูกต้องต่อเจ้าพนักงานสำรวจโดยทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มอีกหนึ่งเท่าของภาษีบำรุงท้องที่ที่ประเมินเพิ่มเติม(๔) ไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละยี่สิบสี่ต่อปีของจำนวนเงินที่ต้องเสียภาษีบำรุงท้องที่เศษของเดือนให้นับเป็นหนึ่งเดือน ทั้งนี้ ไม่ให้นำเงินเพิ่มตาม (๑) (๒) หรือ(๓) มาคำนวณเพื่อเสียเงินเพิ่มตาม (๔) ด้วยข้อ ๒๔เงินเพิ่มให้ถือว่าเป็นภาษีบำรุงท้องที่เจ้าพนักงานประเมินข้อ ๒๕ในการปฏิบัติหน้าที่ให้เจ้าพนักงานประเมินมีอำนาจ ดังต่อไปนี้(๑)เข้าไปในที่ดินหรือสถานที่ที่เกี่ยวข้องแก่การจัดเก็บภาษีบำรุงท้องที่ของผู้มีหน้าที่เสียภาษีบำรุงท้องที่ในระหว่างพระอาทิตย์ขึ้นถึงพระอาทิตย์ตกหรือในเวลาทำการ เพื่อสอบถามบุคคลใด ๆ หรือตรวจสอบตรวจค้นบัญชีหรือเอกสาร หรือยึดอายัดบัญชี หรือเอกสารเพื่อทราบว่าผู้มีหน้าที่เสียภาษีบำรุงท้องที่ได้ปฏิบัติการถูกต้องตามพระราชบัญญัติภาษีบำรุงท้องที่พ.ศ. ๒๕๐๘ แก้ไขเพิ่มเติมถึง (ฉบับที่ ๓) พ.ศ. ๒๕๔๓ หรือไม่(๒)มีหนังสือเรียกผู้มีหน้าที่เสียภาษีบำรุงท้องที่หรือบุคคลซึ่งเกี่ยวข้องมาให้ถ้อยคำ หรือส่งบัญชี หรือเอกสารมาตรวจสอบข้อ ๒๖เมื่อปรากฏว่าเจ้าของที่ดินซึ่งเป็นผู้มีหน้าที่เสียภาษีบำรุงท้องที่มิได้ยื่นแบบแสดงรายการที่ดินตามข้อ๑๒ ให้เจ้าพนักงานประเมินมีอำนาจแจ้งการประเมินย้อนหลังได้ไม่เกินสิบปีนับแต่วันที่เจ้าพนักงานประเมินได้ทราบว่าเจ้าของที่ดินยังมิได้ยื่นแบบแสดงรายการที่ดินข้อ ๒๗เจ้าของที่ดินผู้ใดได้รับแจ้งการประเมินภาษีบำรุงท้องที่แล้วเห็นว่าการประเมินนั้นไม่ถูกต้อง มีสิทธิอุทธรณ์ต่อผู้ว่าราชการจังหวัดได้โดยยื่นอุทธรณ์แก่พนักงานประเมินตามแบบที่กระทรวงมหาดไทยกำหนดภายในสามสิบวันนับแต่วันที่ได้แจ้งประเมินเมื่อเจ้าพนักงานประเมินได้รับอุทธรณ์แล้วให้เสนออุทธรณ์นั้นตามลำดับจนถึงผู้ว่าราชการจังหวัดการอุทธรณ์ไม่เป็นการทุเลาการเสียภาษีบำรุงท้องที่เว้นแต่จะได้รับอนุมัติจากผู้ว่าราชการจังหวัดให้รอคำวินิจฉัยอุทธรณ์หรือคำพิพากษาของศาลข้อ ๒๘ขั้นตอนการปฏิบัติเกี่ยวกับการอุทธรณ์ให้เป็นไปตามพระราชบัญญัติภาษีบำรุงท้องที่พ.ศ. ๒๕๐๘ แก้ไขเพิ่มเติมถึง (ฉบับที่ ๓) พ.ศ. ๒๕๔๓ข้อ ๒๙ผู้ใดฝ่าฝืนข้อบัญญัตินี้มีความผิดตามพระราชบัญญัติภาษีบำรุงท้องที่ พ.ศ. ๒๕๐๘ แก้ไขเพิ่มเติมถึง (ฉบับที่๓) พ.ศ. ๒๕๔๓ และมีโทษปรับไม่เกินหนึ่งพันบาทข้อ ๓๐ให้นายกองค์การบริหารส่วนตำบลโพธิ์สามต้นมีหน้าที่รักษาการตามข้อบัญญัตินี้และให้มีอำนาจออกระเบียบ ข้อบังคับ หรือคำสั่งเพื่อปฏิบัติการตามข้อบัญญัตินี้ประกาศ คำสั่ง ระเบียบ ข้อบังคับ นั้นเมื่อได้ประกาศไว้โดยเปิดเผย ณสำนักงานองค์การบริหารส่วนตำบลโพธิ์สามต้นให้ใช้บังคับได้ประกาศณ วันที่ ๓ มิถุนายน พ.ศ. ๒๕๕๒ประสารสุขร่างนายกองค์การบริหารส่วนตำบลโพธิ์สามต้น[เอกสารแนบท้าย]๑. บัญชีอัตราภาษีบำรุงท้องที่(ดูข้อมูลจากภาพกฎหมาย)ปริยานุช/ผู้จัดทำ๒๘มกราคม ๒๕๕๓นันท์นภัสร์/ตรวจ๒๘มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑ ง/หน้า ๙๙/๒๐ มกราคม ๒๕๕๓